กฎกระทรวงการขออนุญาตและการอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ (ฉบับที่ 2) พ.ศ. 2568
ประกาศวันที่ 2025-05-23

content: กฎกระทรวง การขออนุญาตและการอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ (ฉบับที่ ๒) พ.ศ. ๒๕๖๘
content: อาศัยอำนาจตามความในมาตรา ๕ วรรคหนึ่ง และมาตรา ๒๐ วรรคสองและวรรคสาม แห่งพระราชบัญญัติมาตรฐานสินค้าเกษตร พ.ศ. ๒๕๕๑ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกความในข้อ ๓ แห่งกฎกระทรวงการขออนุญาตและการอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ พ.ศ. ๒๕๖๓ และให้ใช้ความต่อไปนี้แทน “ข้อ ๓ ผู้ใดประสงค์จะขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรที่มีกฎกระทรวงกำหนดมาตรฐานบังคับ
sectionNo: 1
content: ให้ยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) การขอรับใบอนุญาตเป็นผู้ผลิตสินค้าเกษตร (ก) ภาพถ่าย และแผนที่หรือพิกัดแสดงที่ตั้งสำนักงานและสถานที่ผลิต (ข) ข้อมูลกรรมวิธีการผลิตและการควบคุมตรวจสอบคุณภาพ (ค) ภาพถ่ายพร้อมคำบรรยายแสดงลักษณะของสินค้าเกษตร (๒)
sectionNo: 1
content: การขอรับใบอนุญาตเป็นผู้ส่งออกหรือผู้นำเข้าสินค้าเกษตร (ก) ภาพถ่าย และแผนที่หรือพิกัดแสดงที่ตั้งสำนักงานและสถานที่เก็บ (ข) ข้อมูลวิธีการเก็บรักษา (ค) ภาพถ่ายพร้อมคำบรรยายแสดงลักษณะของสินค้าเกษตร ในกรณีที่ผู้ขอรับใบอนุญาตตามวรรคหนึ่งเป็นบุคคลธรรมดาซึ่งไม่มีสัญชาติไทย
sectionNo: 1
content: ให้ยื่นเลขที่ใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว และหนังสือยินยอมให้ผู้อนุญาตเข้าถึงข้อมูลนั้น มาพร้อมกับคำขอรับใบอนุญาตด้วย ในกรณีผู้ขอรับใบอนุญาตตามวรรคหนึ่งเป็นนิติบุคคลซึ่งจดทะเบียนในประเทศไทยให้ยื่นเลขทะเบียนนิติบุคคล และหนังสือยินยอมให้ผู้อนุญาตเข้าถึงข้อมูลนั้น
sectionNo: 1
content: มาพร้อมกับคำขอรับใบอนุญาตด้วย ในกรณีที่เป็นนิติบุคคลซึ่งไม่ได้จดทะเบียนในประเทศไทย ให้ยื่นเลขที่ใบอนุญาตหรือเลขที่หนังสือรับรองตามกฎหมายว่าด้วยการประกอบธุรกิจของคนต่างด้าวและหนังสือยินยอมให้ผู้อนุญาตเข้าถึงข้อมูลนั้น มาพร้อมกับคำขอรับใบอนุญาตด้วย”
sectionNo: 2
content: ข้อ ๒ ให้เพิ่มความต่อไปนี้เป็นข้อ ๓/๑ แห่งกฎกระทรวงการขออนุญาตและการอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ พ.ศ. ๒๕๖๓ “ข้อ ๓/๑ ผู้ผลิตสินค้าเกษตรที่มีกฎกระทรวงกำหนดมาตรฐานบังคับ และมีขนาดหรือลักษณะของกิจการดังต่อไปนี้ ได้รับยกเว้นไม่ต้องได้รับใบอนุญาต (๑)
sectionNo: 2
content: ผู้ผลิตตามมาตรฐานบังคับ เรื่อง การปฏิบัติทางการเกษตรที่ดีสำหรับฟาร์มไก่ไข่ (มกษ. ๖๙๐๙ - ๒๕๖๒) สำหรับฟาร์มไก่ไข่ที่เลี้ยงไก่ไข่ จำนวนตั้งแต่ ๑,๐๐๐ ถึง ๙,๙๙๙ ตัว (๒) ผู้ผลิตตามมาตรฐานบังคับ เรื่อง การปฏิบัติที่ดีสำหรับปางช้าง (มกษ. ๖๔๑๓ - ๒๕๖๔)
sectionNo: 2
content: สำหรับผู้ที่ได้รับใบอนุญาตจัดตั้งและประกอบกิจการสวนสัตว์ตามกฎหมายว่าด้วยการสงวนและคุ้มครองสัตว์ป่า และสวนสัตว์ที่ดำเนินกิจการโดยองค์การสวนสัตว์แห่งประเทศไทย”
content: ให้ไว้ ณ วันที่ ๗ พฤษภาคม พ.ศ. ๒๕๖๘ นฤมล ภิญโญสินวัฒน์ รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมการยื่นข้อมูล เอกสาร หรือหลักฐานประกอบการยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรที่มีกฎกระทรวงกำหนดมาตรฐานบังคับ ในกรณีของบุคคลธรรมดาซึ่งไม่มีสัญชาติไทย
content: และนิติบุคคลซึ่งไม่ได้จดทะเบียนในประเทศไทย และกำหนดขนาดหรือลักษณะของกิจการของผู้ผลิตสินค้าเกษตรที่มีกฎกระทรวงกำหนดมาตรฐานบังคับให้ได้รับยกเว้นไม่ต้องได้รับใบอนุญาตเป็นผู้ผลิต ในกรณีของฟาร์มไก่ไข่ และปางช้าง เพื่อลดภาระของผู้ผลิตรายย่อยในการเสียค่าธรรมเนียมใบอนุญาต และค่าบริการตรวจสอบและรับรอง
content: และเพื่อไม่ให้เกิดความซ้ำซ้อนในการบังคับใช้กฎหมาย จึงจำเป็นต้องออกกฎกระทรวงนี้